Presidenti Obama përshëndet demokracinë dhe përparimin social në Brazil
Në ditën e fundit të vizitës në Brazil, presidenti Barak Obama foli rreth vlerave që sipas tij i bashkojnë popujt e demokracive të mëdha
Pas ditës së parë të vizitës ku ai u fokusua në zgjërimin e lidhjeve ekonomike dhe tregtare mes SHBA dhe Brazilit, presidenti dhe familja e tij gjetën kohë për të vizituar disa nga pikat kryesore turistike në Rio De Zhaniero. Por një nga ndalesat e tij ishte një vizit në një nga lagjet e varfëra që njihet me emrin City of God, ku gjithashtu dha një mesazh se përfshirja e njërëzve nga të gjitha shtresat e shoqërisë dhe të gjitha racat forconë demokracinë dhe i jep shtytje zhvillimit dhe përparimit ekonomik. Presidenti Obama, bashkshortja e tij Mishell, dhe vajzat e tij ndoqën disa shfaqje të arteve luftarake, luajtën futboll me fëmijët, dhe pozuan para fotografuesve. Vizita e presidentit Obama vazhdoi me një fjalim në Teatrin Komunal të Rios ku tha se shpresa po kthehet në vendet ku më parë ka dominuar frika dhe uroi Brazilin për suksesin e arritur në nxjerrjen e miliona njerëzve nga varfëria përmes programeve të reja të sigurisë dhe programeve sociale. Brazili, tha presidenti Obama, ka kaluar nga një vend diktatorial në një vend ku lulëzon demokracia dhe në këtë mënyrë ka frymëzuar botën. Presidenti Obama ka thënë se Shtetet e Bashkuara dhe Brazili kanë histori të njejta, si ish koloni që kanë mirëpritur valë emigrantësh, që me kalimin e kohës kanë pastruar njollën e skllavërisë, me një luftë të ngjashme për barazi për njerëzit e të gjitha racave dhe origjinave. Duke iu referuar përpjekjeve të popujve në Lindjen e Mesme dhe Afrikën Veriore për të fituar të drejtat e tyre, presidenti ka thënë se pavarësisht nga opinionet e ndryshme, amerikanët dhe brazilianët gjithashtu ndajnë të njetat aspirata. Pas Brazilit, presidenti Obama do të ndalojë në Kili, ku do të takohet me presidentin e vendit Sebastian Pinera. Drejtori i lartë i Këshillit Kombëtar për Çështjet e Hemisferës Përëndimore Daniel Restrepo thotë se si Brazili, Kili është një shembull tjetër i tranzicionit të suksesshëm demokratik dhe përparimit ekonomik. Dy presidentët do të diskutojnë çështjet e bashkëpunimit në përgjigjen ndaj katastrofave natyrore, fushë në të cilën Kili ka zhvilluar ekspertizë të mirë për shkak të tërmeteve të shpeshta dhe cunamit të vitit të kaluar. Ata gjithashtu do të bisedojnë edhe për rolin e Kilit në trajnimet gjyqësore dhe trajnimin e policiës në Amerikën Latine.